颜真卿
与耿湋水亭咏风联句
清风何处起，拂槛复萦洲。 ——裴幼清
回入飘华幕，轻来叠晚流。 ——杨凭
桃竹今已展，羽翣且从收。 ——杨凝
经竹吹弥切，过松韵更幽。 ——左辅元
直散青蘋末，偏随白浪头。 ——陆士修
山山催雨过，浦浦发行舟。 ——权器
动树蝉争噪，开帘客罢愁。 ——陆羽
度弦方解愠，临水已迎秋。 ——颜真卿
凉为开襟至，清因作颂留。 ——皎然
周回随远梦，骚屑满离忧。 ——耿湋
岂独销繁暑，偏能入迥楼。 ——乔
王风今若此，谁不荷明休。 ——陆涓